open-index/open-wikipedia-markdown huggingface dataset:
Ναυμαχία της Ερεσού

Η **ναυμαχία της Ερεσού** θεωρείται η πρώτη κατά μέτωπο ναυμαχία που έδωσαν οι Έλληνες ναυμάχοι στην ελληνική επανάσταση του 1821 με πλοίο γραμμής, δίκροτο, του τότε αυτοκρατορικού οθωμανικού στόλου, η οποία και διεξήχθη στις 27 Μαΐου του 1821 στον όρμο Ερεσού της Λέσβου. Πρωταγωνιστές της ναυμαχίας αυτής ήταν ο Ιάκωβος Τομπάζης, πρώτος ναύαρχος της επανάστασης του 1821, που διηύθυνε την ναυμαχία και ο Δημήτριος Παπανικολής ο οποίος επιχείρησε για πρώτη φορά με απόλυτη επιτυχία την "πυρπόληση" με χρήση "καυστικού" όπως λεγόταν αρχικά το πυρπολικό με αποτέλεσμα την ανατίναξη του εχθρικού πλοίου.

Η επιτυχία αυτή υπήρξε ιδιαίτερα σημαντική τόσο στο ηθικό των Ελλήνων ναυμάχων, για την μελλοντική εξέλιξη στον κατά θάλασσα αγώνα όσο και αντίστροφα στο ηθικό των Τούρκων προ του καινοφανούς αυτού τύπου καταδρομής και δολιοφθοράς. Παράλληλα όμως τραγική συνέπεια αυτής ήταν η καταστροφή των Κυδωνιών (του Αϊβαλί) που ακολούθησε 15 ημέρες αργότερα.

## Ιστορικό κατάστασης
Με το ξέσπασμα της ελληνικής επανάστασης η αναγκαιότητα δημιουργίας ενός αξιόμαχου στόλου για την από θάλασσα αρωγή και προστασία του αγώνα υπήρξε άμεση αντιληπτή. Έτσι μέσα στον επόμενο μήνα και μετά από πολλές διαβουλεύσεις των προυχόντων και καραβοκυραίων των τριών κυριοτέρων "ναυτικών" νήσων Σπετσών, Ύδρας και Ψαρών αποφασίσθηκε. στις 17 Απριλίου, ημέρα Κυριακή, με πανηγυρισμούς η σύμπραξη και διάθεση των εμπορικών τους στόλων στον ιερό αγώνα, καλώντας με προκήρυξη ομοίως και τ΄ άλλα νησιά. Το παράδειγμα αυτών ακολούθησαν αμέσως τα νησιά του Σαρωνικού, οι Κυκλάδες και άλλα όπως η Κάσος. Έτσι δημιουργούνται τρεις μοίρες πλοίων καθεμιά με ναύαρχο που διορίστηκε από την κοινότητα ναυτικής νήσου. 
Η έξοδος του συγκροτημένου ελληνικού στόλου στο Αιγαίο συνέπεσε με τα τραγικά γεγονότα που συνέβησαν στην Κωνσταντινούπολη και τον απαγχονισμό του πατριάρχη, γεγονότα που εξαγρίωσαν όχι μόνο τα πληρώματα αλλά και τους κατοίκους νήσων και παραλίων της Μικράς Ασίας πολλοί εκ των οποίων προσέτρεξαν να ενισχύσουν τα τσούρμα των ελληνικών πλοίων.

Αρχικά  κρίθηκε αναγκαίος ο αποκλεισμός τόσο των Δαρδανελίων όσο και κάποιων σημαντικών όρμων της μικρασιατικής ακτής καθώς και η υποστήριξη των ελληνικών σωμάτων στα παραλιακά κάστρα της Πελοποννήσου. Περί τα μέσα Μαΐου μια μοίρα του ελληνικού στόλου έπλευσε προς τον Κορινθιακό Κόλπο προκειμένου ν΄ αποκλείσει τα κάστρα Ναυπάκτου, Ρίου και Αντιρρίου και να εμποδίσει κάθοδο των Τούρκων στην Πελοπόννησο, ενώ μια δεύτερη μεγαλύτερη μοίρα έπλευσε στο Βόρειο Αιγαίο για τον αποκλεισμό των Δαρδανελίων. Παρά ταύτα δύο πλοία γραμμής, τρεις φρεγάτες και τρεις κορβέττες με υποναύαρχο διοικητή (ριαλάμπεη) του οθωμανικού στόλου πρόλαβε στις 22 Μαϊου να εξέλθει των Στενών στο Αιγαίο.

## Παραπομπές


## Πηγές
*



Κατηγορία:Ναυμαχίες της Ελληνικής Επανάστασης του 1821
Κατηγορία:Ιστορία της Λέσβου
Now You See Inside (SR-71)

Το "**Now You See Inside**" είναι το ντεμπούτο άλμπουμ της αμερικάνικης ποπ πανκ μπάντας, SR-71. Κυκλοφόρησε στις 20 Ιουνίου του 2000 από την RCA. Παραγωγοί ήταν οι David Bendeth, Gil Norton και John Shanks. Το μόνο πετυχημένο τραγούδι του άλμπουμ ήταν το "Right Now".

## Κομμάτια

* Το "Last Man on the Moon" αναφέρεται σαν "Last Moon on Monday" σε κάποιες εκδόσεις.

## Θέσεις στα τσάρτς

**Single**

## Συντελεστές
* Mitch Allan - φωνή, κιθάρα
* Dan Garvin - ντραμς, κρουστά, φωνητικά
* Jeff Reid - μπάσο, πλήκτρα, φωνητικά
* Mark Beauchemin - κιθάρα, πλήκτρα, φωνητικά
* John Allen - φωνητικά
* Kevin Kadish - φωνητικά
* John Shanks - κιθάρα, παραγωγός
* Gil Norton - πλήκτρα, παραγωγός
* Mark Pythian - πλήκτρα
* Patrick Warren - πλήκτρα
* Rob Ladd - κρουστά
* Richard George - βιολί
* Chris Tombling - βιολί
* Audrey Riley - τσέλο
* Richard Bissell - γαλλικό κόρνο
* David Bendeth - παραγωγός
* Graham Dominy, Brandon Mason, Bradley Cook - μηχανικοί
* Jack Joseph Puig, Neal Avron - μίξινγκ
* Ted Jensen - mastering

## Παραπομπές


Κατηγορία:Άλμπουμ του 2000
Νουρί Μπιλγκέ Τζεϊλάν

Ο **Νουρί Μπιλγκέ Τζεϊλάν** (τουρκ.: *Nuri Bilge Ceylan*, 26 Ιανουαρίου 1959) είναι Τούρκος φωτογράφος, σεναριογράφος και ηθοποιός του κινηματογράφου. Είναι τιμημένος με το Χρυσό Φοίνικα, που αποτελεί το ανώτατο βραβείο στο Φεστιβάλ των Καννών, το 2014.

## Βιογραφικά στοιχεία
Γεννήθηκε στην Κωνσταντινούπολη.
Σπούδασε στο Πανεπιστήμιο του Μπογαζιτσί της Κωνσταντινούπολης και την περίοδο εκείνη άρχισε να ασχολείται με τη φωτογραφία, συμμετέχοντας σε λέσχες και παίρνοντας φωτογραφίες τύπου διαβατηρίου, για να βγάλει το χαρτζιλίκι του. Απέκτησε πτυχίο μπάτσελορ ηλεκτρολόγου μηχανικού και εν συνεχεία πήγε στο Λονδίνο και στο Κατμαντού, με σκοπό να αποφασίσει το τι θα κάνει στη ζωή του. Εν συνεχεία επέστρεψε στην Άγκυρα, όπου υπηρέτησε τη στρατιωτική του θητεία. Κατά την περίοδο εκείνη της ζωής του, αποφάσισε ότι θα ασχολιόταν με τον κινηματογράφο, κάτι που θα καθόριζε στη ζωή του.

Με την ταινία του *[[Χειμερία νάρκη (ταινία)|Χειμερία νάρκη]]* κέρδισε το Χρυσό Φοίνικα στο Φεστιβάλ των Καννών το 2014. 

## Βραβεία
* Χρυσός Φοίνικας στο Φεστιβάλ Κινηματογράφου των Καννών το 2014 – *Χειμερία Νάρκη*
* Βραβείο καλύτερου σκηνοθέτη στο Φεστιβάλ των Καννών (2008)
* Μέγα Βραβείο Επιτροπής στο Φεστιβάλ των Καννών (2002 – *[[Μακριά (ταινία, 2002)|Μακριά]]*, 2011 – *[[Μια φορά κι έναν καιρό στην Ανατολία]]*)
* Βραβείο FIPRESCI  (1997 – *[[Kasaba (ταινία)|Kasaba]]* ("Small Town" ή "The Town"), 2000 – *[[Clouds of May]]*, 2006 – *[[Iklimler]]* ("Κλίματα")), 2014 – *Χειμερία Νάρκη*
* Χρυσό Πορτοκάλι καλύτερης σκηνοθεσίας στο Διεθνές Κινηματογραφικό Φεστιβάλ της Αττάλειας (1999 – *[[Clouds of May]]*, 2002 – *[[Uzak]]* (*Distant*), 2006 – *[[Iklimler]]* ("Κλίματα"))
* Χρυσό Πορτοκάλι καλύτερου σεναρίου στο Φεστιβάλ της Αττάλειας  2002 – *[[Uzak]]* ("Distant")
* Κινηματογραφικό βραβείο καλύτερου σκηνοθέτη σε Ασία-Ειρηνικό (2008 – *[[Üç Maymun]]* ("Τρεις πίθηκοι"), 2011 – *[[Μια φορά κι έναν καιρό στην Ανατολία]]*)
## Φιλμογραφία

## Παραπομπές


## Εξωτερικοί σύνδεσμοι
* Nuri Bilge Ceylan's "Three Monkeys": Turkish Melancholy and Submission to Fate
* Ο Τζεϊλάν στο altcine 

Κατηγορία:Τούρκοι φωτογράφοι
Κατηγορία:Τούρκοι σεναριογράφοι
Κατηγορία:Τούρκοι ηθοποιοί
Κατηγορία:Τούρκοι παραγωγοί ταινιών
Κατηγορία:Τούρκοι σκηνοθέτες κινηματογράφου
Τζιμ Καβίζελ

Ο **Τζιμ Καβίζελ** (*James Patrick "Jim" Caviezel*, 26 Σεπτεμβρίου 1968) είναι Αμερικανός ηθοποιός. Έκανε το ντεμπούτο του το 1991 στην ταινία *Το Δικό μου Αϊντάχο* (My Own Private Idaho). Έγινε παγκοσμίως γνωστός από το ρόλο του ως Ιησούς Χριστός στην ταινία του Μελ Γκίμπσον το 2004, *Τα Πάθη του Χριστού*.

Άλλοι ξεχωριστοί ρόλοι ήταν ως Μπόμπι Τζόουνς στο *Bobby Jones: Stroke of Genius*,  Ντετέκτιβ Τζον Σάλιβαν στη *Φονική Συχνότητα*,  *Έντμοντ Ντάντες* ως *Ο Κόμης Μόντε Κρίστο*,  Στρατιώτης Γουίτ στη *Η Λεπτή Κόκκινη Γραμμή*, Στίβεν "Κάτς" Λάμπερτ στα *Αγγελικά Μάτια* και Κάρολ στο *Déjà Vu: 4 Ημέρες, 6 Ώρες Πίσω*.

Αρχικά ήταν να παίξει το ρόλο του Σκοτ Σάμερς/Κύκλωπα στους *[[X-Men (ταινία)|X-Men]]* το 2000, αλλά έπρεπε να εγκαταλείψει το ρόλο λόγω των υποχρεώσεών του στην ταινία *Φονική Συχνότητα*.

Από το 2011 πρωταγωνιστεί στην πετυχημένη αμερικάνικη δραματική σειρά *[[Person of Interest]]* του Τζόναθαν Νόλαν (*The Prestige*, *[[Ο Σκοτεινός Ιππότης]]*, *[[Ο Σκοτεινός Ιππότης: Η Επιστροφή]]*).

## Πρώιμος βίος και εκπαίδευση
Ο Τζιμ Καβίζελ γεννήθηκε στο Μάουντ Βέρνον της Ουάσινγκτον στις 26 Σεπτεμβρίου του 1968. Είναι γιος της Μάργκαρετ "Μάγκι" Λέϊβερι, πρώην ηθοποιού και νοικοκυράς , και του Τζέιμς Πάτρικ "Τζιμ" Καβίζελ του πρεσβύτερου, χειροπράκτη. Έχει έναν μικρότερο αδερφό τον Τίμοθι, και τρεις αδελφές, την Αν, την Έιμι, και την Έριν, ανατράφηκε σε μια σφιχτοδεμένη καθολική οικογένεια στο Κόνγουεϊ της Ουάσιγκτον. Το επώνυμό του είναι Ρωμανικής καταγωγής. Ο πατέρας του είναι ελβετικής και σλοβακικής καταγωγής, ενώ η μητέρα του είναι ιρλανδικής καταγωγής.

Ο Καβίζελ πήγε στο γυμνάσιο του Μάουντ Βέρνον για δυο χρόνια, και στη συνέχεια μετακόμισε στο Σιάτλ και ζούσε με οικογενειακούς φίλους, προκειμένου να παίξει μπάσκετ σε ένα καθολικό γυμνάσιο. Την επόμενη άνοιξη, πήγε στο καθολικό γυμνάσιο Τζον Φ. Κένεντι στο Μπέριν, όπου έπαιξε μπάσκετ, και αποφοίτησε το 1987.

Μετά από το γυμνάσιο, γράφτηκε στο κολέγιο Μπελβί, όπου ως αθλητής έπαιξε κολεγιακό μπάσκετ. Ένας τραυματισμός στο πόδι, στο δεύτερο έτος του, του έθεσε τέλος στις ελπίδες του από μια καριέρα μπάσκετ στο NBA. Μεταγράφεται στο Πανεπιστήμιο της Ουάσιγκτον, όπου στράφηκε στην ηθοποιία και έγινε μέλος της αδελφότητας ΣΧ.

## Προσωπική ζωή
Ο Καβίζελ πήγε σε ένα ραντεβού στα τυφλά με την Κέρι Μπράουϊτ, καθηγήτρια Αγγλικών και φλάουτου, το 1993. Παντρεύτηκαν στις 20 Ιουλίου του 1996. Μετά από δυο αποβολές, υιοθέτησαν τρία παιδιά από την Κίνα (τον Μπο Τζέιμς, την Λιν Ελίζαμπεθ και τον Ντέιβιντ Πάτρικ).

Ο Καβίζελ και η σύζυγός του Κέρι είναι και οι δυο ευσεβείς καθολικοί, και υπήρξε ένας χαρακτηρισμένος δημόσιος ομιλητής σε θρησκευτικούς χώρους μετά την κυκλοφορία της ταινίας *Τα Πάθη του Χριστού*. Στις 19 Μαρτίου του 2005, ήταν εκπρόσωπος για το πρώτο Συνέδριο Καθολικών Ανδρών στη Βοστώνη.

## Φιλμογραφία

## Παραπομπές


## Εξωτερικοί σύνδεσμοι

* 

Κατηγορία:Αμερικανοί ηθοποιοί κινηματογράφου‎
Κατηγορία:Αμερικανοί ηθοποιοί τηλεόρασης
Κατηγορία:Χριστιανοί συνωμοσιολόγοι
Λόλα (τηλεοπτική σειρά)

***Λόλα*** είναι ο τίτλος ελληνικής κωμικής τηλεοπτικής σειράς παραγωγής 2008-2009 που προβλήθηκε από τον τηλεοπτικό σταθμό ANT1, σε 1 σεζόν.

Το σενάριο της σειράς βασίζεται στην αργεντινική σειρά *Lalola* που προβλήθηκε από το τηλεοπτικό δίκτυο América TV από τον Αύγουστο του 2007 μέχρι τον Απρίλιο του 2008. Τη διασκευή του σεναρίου στα ελληνικά επιμελήθηκε η Άννα Χατζησοφιά, ενώ τη σκηνοθεσία της σειράς ανέλαβαν οι Κώστας Κωστόπουλος, Θανάσης Τσαουσόπουλος, Στάμος Τσάμης και Στέφανος Κοντομάρης. Το πρωταγωνιστικό καστ της σειράς αποτελείται από τους Άντα Λιβιτσάνου, Θανάση Ευθυμιάδη, Τάσο Χαλκιά, Άννα Αδριανού, Ειρήνη Μπαλτά, Χρήστο Βασιλόπουλο και Θάνο Καληώρα. 

Η σειρά έκανε πρεμιέρα στις 22 Σεπτεμβρίου του 2008 και ολοκληρώθηκε στις 7 Ιουλίου του 2009 με 202 επεισόδια.

## Υπόθεση
Η σειρά πραγματεύεται το σενάριο της μεταμόρφωσης ενός άνδρα σε γυναίκα με μάγια, τα οποία έγιναν από μια απογοητευμένη φίλη του, την Ρομίνα. Έτσι ο Λεωνίδας Λάλος (Γιάννης Αϊβάζης) ένας επιτυχημένος άνδρας, διευθυντής στο ανδρικό περιοδικό Mister, το απόλυτο αρσενικό που είχε τη φήμη του καρδιοκατακτητή στις γυναίκες, μεταλλάχθηκε σε μια όμορφη γυναίκα. Η σειρά επικεντρώνεται στον Λεωνίδα Λάλο, που τώρα παίρνει το όνομα Λόλα Λάλου (Άντα Λιβιτσάνου) και εμφανίζεται δήθεν ως η ξαδέλφη του Λεωνίδα, προσπαθώντας να κρατήσει την δουλειά και την παλιά ζωή του. Ωστόσο, από τη μία πλευρά, βρίσκεται συνεχώς στην αναζήτηση μιας λύσης για το πρόβλημα της μετάλλαξης, και από την άλλη, στην αναπάντεχη πτυχή μιας νέας ζωής, καθώς ως γυναίκα πλέον, ερωτεύεται τον συνάδελφό της, Φώτη Στεργίου (Θανάσης Ευθυμιάδης).

## Επισκόπηση σειράς

## Διανομή

### Έκτακτες συμμετοχές
* Γιάννης Αϊβάζης ως Λεωνίδας Λάλος / Αδάμ Αμπατζόγλου
* Τόνια Σωτηροπούλου ως Ρομίνα
* Δημήτρης Γιώτης ως Πέτρος 
* Κωνσταντίνα Σαββίδη ως γύφτισσα μάγισσα
* Ασπασία Τζιτζικάκη ως Σουζάνα Λάλου 
* Γιώργος Λέφας ως Ριχάρδος Λάλος 
* Παύλος Κοντογιαννίδης ως Jim Aniston
* Μαρία Γεωργιάδου ως Σόνια
* Κατερίνα Στικούδη ως Κατερίνα Στικούδη 
* Λένα Φραγκούλη ως Τούλα
* Νταίζη Σεμπεκοπούλου ως Μόνικα
* Γιάννης Δρίτσας ως Άλεξ 
* Χαρά Ζαρωνάκη ως Δανάη 
* Φανή Σπανού ως Μάσα
* Γιώργος Παρτσαλάκης ως Κοσμάς Παπαλιάκος
* Ισαβέλλα Βλασιάδου ως Τζένη Αμπατζόγλου
* Γιώργος Νταμπάσης ως Σέργιος
* Στέλλα Γιαμπουρά ως Εβελίνα Αμπατζόγλου
* Μάγδα Πένσου ως Μαρία Γιαννίδου 
* Μάνος Πίντζης ως Περικλής
* Μάρω Μαύρη ως Jennifer Aniston
* Σπύρος Μπιμπίλας ως Δρ. Κουλιός
* Γιάννης Σπαλιάρας ως Αλέξανδρος Φιλίππου
* Αλέξανδρος Παρθένης ως Βασίλης Γιακουμόπουλος 
* Αναστασία Νίκου ως Μαίρη
* Αριάδνη Γιαννοπούλου ως Αννούλα
* Νίκος Οικονομόπουλος ως τραγουδιστής 
* Σίλας Σεραφείμ ως Τσάρλι 
* Χριστίνα Αλούπη ως Χριστίνα 
* Φώτης Σπύρος ως Μπουλούκος 
* Τζόυς Ευείδη ως Όλγα Σχίζα 
* Νίκος Μουτσινάς ως τηλεπαρουσιαστής 
* Κατερίνα Ζαρίφη ως τηλεπαρουσιάστρια 
* Παναγιώτης Ψωμιάδης ως καλεσμένος εκπομπής 
* Γιώργος Χατζηπαύλου ως Βίκτωρ 
* Νίκος Πολυδερόπουλος ως Νικόλας

## Παραπομπές


## Εξωτερικοί σύνδεσμοι
* ''Λόλα''  στην ιστοσελίδα του ΑΝΤ1

Κατηγορία:Τηλεοπτικές σειρές ΑΝΤ1
Κατηγορία:Ελληνικές σαπουνόπερες
Τιγράνης

Το όνομα **Τιγράνης** μπορεί να αναφέρεται:

*Τιγράνης Α΄ της Αρμενίας, βασιλιάς της Αρμενίας, (115 - 95 π.Χ.)
*Τιγράνης Β΄ της Αρμενίας, (Τιγράνης ο Μέγας), βασιλιάς της Αρμενίας, (95 - 55 π.Χ.)
*Τιγράνης Γ΄ της Αρμενίας, βασιλιάς της Αρμενίας, (20 - 10 π.Χ.)
*Τιγράνης Δ΄ της Αρμενίας, βασιλιάς της Αρμενίας, (6 μ.Χ. - 12 μ.Χ.)
*Τιγράνης Ε΄ της Αρμενίας, βασιλιάς της Αρμενίας, (16 - 36 μ.Χ.)
*Τιγράνης Ζ΄ της Αρμενίας ή **Τιράν της Αρμενίας**, (339 - 350 μ.Χ.)
Περί μεγεθών και αποστημάτων

**Περί μεγέθους και αποστημάτων** είναι μελέτη του αρχαίου Έλληνα Αρίσταρχου (280-240 π.Χ.) στην οποία υπολογίστηκε το μέγεθος του Ηλίου, της Γης και της Σελήνης, καθώς και οι απόστασή τους από τη Γη με μονάδα μήκους την ακτίνα της Γης. Το αρχαιότερο έντυπο αντίγραφο που σώζεται είναι μια μετάφραση στα λατινικά που συντάχθηκε και εκδόθηκε το 1498 στη Βενετία από τον Τζιόρτζιο Βάλλα (*Giorgio Valla*). Ακολούθησε ολοκληρωμένη έκδοση από τον Frederico Commandino το 1572.

## Παραπομπές


## Πηγές
* Heath, T. L.: *Aristarchus of Samos*, Oxford 1913. This was later reprinted, see (ISBN 0-486-43886-4).
* van Helden, A.: Measuring the Universe: Cosmic Dimensions from Aristarchus to Halley.  Chicago: Univ. of Chicago Pr. 1985, ISBN 0-226-84882-5

Κατηγορία:Αρχαία ελληνική αστρονομία
Κατηγορία:Κοσμογραφία
Κατηγορία:Βιβλία αστρονομίας
Νέα Πέρσαινα Ηλείας

:*Για το παλιό χωριό, δείτε: [[Πέρσαινα Ηλείας|Πέρσαινα]]*

Η **Νέα Πέρσαινα** είναι ένα καινούριο σχετικά χωριό της Πελοποννήσου, με 288 μόνιμους κατοίκους (απογραφή του 2011). Ανήκει στην Τοπική Κοινότητα Περσαίνης του Δήμου Αρχαίας Ολυμπίας της Δημοτικής Ενότητας Φολόης του Νομού Ηλείας. Βρίσκεται  επάνω στο οροπέδιο της Κάπελης, στη θέση Μποτίνι (με γεωγραφικές συντεταγμένες: 37°45´0" βόρεια και 21°41´0" ανατολικά), περίπου 50 χλμ. βορειοανατολικά του Πύργου και 27 χλμ. βορειοανατολικά της Αρχαίας Ολυμπίας και είναι κτισμένη στο δυτικό μέρος του περίφημου δρυοδάσους της Φολόης και κάτω από το ψηλότερο σημείο του όρους, που είναι η κορυφή της Φούρκας, με υψόμετρο περίπου 675 μ.

Το όρος Φολόη αρχίζει από εκεί που τελειώνει ο Ερύμανθος και τα Λάμπεια όρη (Αστράς), δηλαδή στου Κούμανι και τελειώνει στην Κρεμαστή, λίγο πριν τον Πύργο και στο Γεράκι, πριν την Αμαλιάδα.

## Σεισμός (1965)
Το 1965 έγινε ένας σεισμός ο οποίος δημιούργησε επικίνδυνες ρωγμές στα σπίτια και στο έδαφος. Μετά από διαβήματα της Κοινότητας Περσαίνης στην τότε κυβέρνηση, στάλθηκαν τεχνικοί και διοικητικοί κρατικοί υπάλληλοι, οι οποίοι, αφού μελέτησαν το θέμα, αποφάσισαν πως υπάρχει ανάγκη μεταφοράς του χωριού σε νέα ασφαλή θέση. Επιλέχτηκε απ' όλους η τοποθεσία Μποτίνι Περσαίνης συνολικού εμβαδού 168.490 τ.μ.

## Η Νέα Πέρσαινα
Το 1970 άρχισε να χτίζεται το καινούργιο χωριό, η Νέα Πέρσαινα, και το 1975 παραδόθηκαν τα νέα σπίτια στους Περσαιναίους. Έτσι δημιουργήθηκε ένα άλλο χωριό, με καινούργια σπίτια, με ωραίους δρόμους με σχέδιο πόλεως, με ρεύμα, νερό, αποχέτευση, συγκοινωνία, και άλλες ανέσεις.

Η ψυχή όμως των Περσαιναίων έμεινε εκεί κάτω, στην Παλιά Πέρσαινα. Αυτή είναι για τους Περσαιναίους, ειδικά τους παλιούς, ο «δικός τους παράδεισος».

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ιστοσελίδα persaina.gr 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Νέας Πέρσαινας Ηλείας, eetaa.gr. Ανακτήθηκε: 29/11/2017.
* Ε.Ε.Τ.Α.Α. - Διοικητικές μεταβολές Κοινότητας Περσαίνης Ηλείας, eetaa.gr. Ανακτήθηκε: 29/11/2017.

Κατηγορία:Χωριά της περιφερειακής ενότητας Ηλείας
Κατηγορία:Δήμος Φολόης
Κωνσταντίνος Πελετίδης

Ο **Κωνσταντίνος Πελετίδης** (Ρυάκιο Κοζάνης, 1953) είναι Έλληνας καρδιολόγος, εν ενεργεία δήμαρχος Πατρέων από την 1η Σεπτεμβρίου 2014 και στέλεχος του ΚΚΕ.

## Βιογραφία
Ο Πελετίδης γεννήθηκε στο ορεινό χωριό Ρυάκιο Κοζάνης και οι πρόγονοί του ήταν πρόσφυγες από τον Πόντο. Τελείωσε το δημοτικό στο χωριό του ενώ το γυμνάσιο και το λύκειο στην Σταυρούπολη Θεσσαλονίκης. Μετέπειτα σπούδασε Ιατρική στην Ιταλία και έκανε ειδικότητα στην καρδιολογία στο νοσοκομείο Γ.Ν. Άγιος Ανδρέας στην Πάτρα. Είναι συζευγμένος και έχει ένα τέκνο. 

Έχει διατελέσει πρόεδρος των αγροτικών ιατρών του νομού Πέλλας, μέλος της τριμελούς επιτροπής ιατρών του Γ.Ν. Άγιος Ανδρέας. Στην συνέχεια ήταν μέλος του Δ.Σ της Ομοσπονδίας Ιατρών του Ι.Κ.Α και εκπρόσωπος του Ιατρικού Συλλόγου Πατρών στον Πανελλήνιο Ιατρικό Σύλλογο. Ήταν μέλος και στην συνέχεια Πρόεδρος του Παμμικρασιατικού Συνδέσμου Πατρών και Περιχώρων καθώς και μέλος του Δ.Σ του Φάρου Ποντίων.

Από την 1η Σεπτεμβρίου 2014 είναι δήμαρχος Πατρέων, διαδεχόμενος τον Γιάννη Δημαρά.

Είχε διατελέσει μέλος της νομαρχιακής επιτροπής Αχαΐας του ΚΚΕ, ενώ υπήρξε και υποψήφιος βουλευτής του κόμματος στις εθνικές εκλογές του 2007 και στις εκλογές του 2009. 

### Τοπική αυτοδιοίκηση
Στο Δημοτικό Συμβούλιο της Πάτρας συμμετέχει ανελλειπώς από το 1999 όταν εκλέχθηκε για πρώτη φορά δημοτικός σύμβουλος με το συνδυασμό του Παναγιώτη Κοσιώνη «Πάτρα Μπροστά Ενωμένη». Το 2006 και το 2010 ήταν υποψήφιος δήμαρχος Πατρέων με το συνδυασμό «Λαϊκή Συσπείρωση Πάτρας» υποστηριζόμενος από το ΚΚΕ, καταλαμβάνοντας στον πρώτο γύρο την τρίτη θέση με ποσοστό 16,52%, ήτοι 14.552 ψήφους, όπου και αποκλείστηκε. 

Στις εκλογές του Μαΐου 2014 ήταν εκ νέου υποψήφιος δήμαρχος Πατρέων με το συνδυασμό «Λαϊκή Συσπείρωση Πάτρας» και με ποσοστό 25,06%, ήτοι 24.880 ψήφους, πέρασε ως πρώτος στο δεύτερο γύρο μαζί με τον δεύτερο κατά σειρά ψήφων -συνυποψήφιο Κώστα Χριστόπουλο με τον συνδυασμό «Νέα Πόλη»- όπου επικράτησε του αντιπάλου του με ποσοστό 63,53%, ήτοι 60.056 ψήφους. Στις εκλογές του 2019 επανεξελέγη δήμαρχος Πατρέων, επικρατώντας στον β΄ γύρο του συνυποψηφίου του (και Αντιπεριφερειάρχη Αχαΐας) Γρηγόρη Αλεξόπουλου με 70,91% έναντι 29,09%, στην δεύτερη πιο ευρεία επικράτηση δημάρχου στην ιστορία της πόλης. 

Στις εκλογές του 2023 επανεξελέγη δήμαρχος Πατρέων στον δεύτερο γύρο.

## Παραπομπές


## Βιβλιογραφία
* Ανδρέας Τσιλίρας (επιμέλεια), *Δημοτικές εκλογές στην Πάτρα*, Εκδόσεις Πελοπόννησος, Πάτρα 2014. ISBN 978-960-88372-9-4.

## Εξωτερικοί σύνδεσμοι
* «Οι δημότες για την πόλη τους. Δήμος Πατρέων». enet.gr. 03/11/2010. Ανακτήθηκε από το αρχειοθετημένο πρωτότυπο: 03/06/2019.
* Κομμουνιστής κι από το Ρυάκιο Κοζάνης ο νέος Δήμαρχος Πάτρας, Κώστας Πελετίδης. kozan.gr. 26 Μαΐου 2014. Ανακτήθηκε από το αρχειοθετημένο πρωτότυπο: 28/11/2017.

Κατηγορία:Έλληνες κομμουνιστές
Κατηγορία:Δήμαρχοι Πατρών
Κατηγορία:Δημοτικοί Σύμβουλοι ανά την Ελλάδα
BBC Radio 5 Sports Extra

Το **BBC Radio 5 Sports Extra** είναι αθλητικός ραδιοφωνικός σταθμός του BBC, ο οποίος εκπέμπει σε ψηφιακό ραδιόφωνο, μέσω επίγειας ψηφιακής τηλεόρασης και μέσω δορυφόρου στο Ηνωμένο Βασίλειο και στην Ιρλανδία. Ο σταθμός δεν εκπέμπει σε απλό αναλογικό ραδιόφωνο. Ο σταθμός εκπέμπει και διαδικτυακά, αλλά κάποια γεγονότα δεν μεταδίδονται στο διαδίκτυο.

Ο σταθμός ξεκίνησε να εκπέμπει στις 2 Φεβρουαρίου του 2002.

## Ιστορικό

left|thumb|Το λογότυπο του σταθμού από το 2002 μέχρι το 2007.
left|thumb|Το λογότυπο του σταθμού από το 2007 μέχρι το 2022.
Ο σταθμός, μαζί με άλλους, ξεκίνησε να εκπέμπει ως μέρος ενός προγράμματος του BBC, για να κάνει ντεμπούτο στο ψηφιακό ραδιόφωνο. Οι σταθμοί αυτοί θα έκπεμπαν μόνο σε ψηφιακό ραδιόφωνο.

Ο σταθμός άρχισε να εκπέμπει στις 14:30 στις 2 Φεβρουαρίου του 2002.

Το 2007 ο σταθμός μετανομάστηκε από **Radio Five Live Sports Extra** σε **BBC Radio 5 Live Sports Extra**. Η αλλαγή έγινε για να έχει ο σταθμός παρόμοιο όνομα με τους υπόλοιπους ραδιοφωνικούς σταθμούς του BBC.

Το 2022 αυτός ο σταθμός μετονομάστηκε από **BBC Radio 5 Live Sports Extra** σε **BBC Radio 5 Sports Extra** ως μέρος της εταιρικής μετονομασίας στο BBC.

## Εξωτερικοί σύνδεσμοι
*Επίσημη Ιστοσελίδα

Κατηγορία:Βρετανικοί Ραδιοφωνικοί Σταθμοί
Κατηγορία:British Broadcasting Corporation
Enemies of Reality

Το **Enemies of Reality** είναι το πέμπτο άλμπουμ του αμερικάνικου heavy metal συγκροτήματος Nevermore, το οποίο κυκλοφόρησε τον Ιούλιο του 2003 μέσω της δισκογραφικής εταιρείας "Century Media Records". Η ειδική έκδοση του δίσκου περιελάμβανε ένα DVD με πέντε τραγούδια.
Ο δίσκος είναι αφιερωμένος στον Τσακ Σούλντινερ, ηγετικό μέλος των Death, ο οποίος απεβίωσε από καρκίνο το 2001.

## Παραγωγή του δίσκου
Το "*Enemies of Reality*" έχει γίνει γνωστό για τα προβλήματα της παραγωγής στην αρχική έκδοση του άλμπουμ από τον Κέλι Γκρέι. Αυτή ήταν η πρώτη συνεργασία του παραγωγού με ένα συγκρότημα της heavy metal μουσικής και κατακρίθηκε έντονα για την προσέγγιση του στον ήχο του συγκροτήματος.
Το 2005, έγινε νέα μίξη του άλμπουμ από τον πρώην παραγωγό των Nevermore, Άντι Σνιπ, η οποία δέχτηκε θετικές κριτικές. Σε συνέντευξη του, ο Γουόρελ Ντέιν έδειξε χαρούμενος με τη νέα μίξη αν και ενοχλήθηκε από το γεγονός ότι οι κριτικοί ασχολήθηκαν περισσότερο με την παραγωγή και λιγότερο με τα τραγούδια του άλμπουμ.

## Μουσική
Το "*Enemies of Reality*" παρουσιάζει περισσότερα στοιχεία ενός thrash metal δίσκου σε σχέση με τους προκατόχους του, αφού έχει χρονική διάρκεια η οποία ελάχιστα ξεπερνάει τα σαράντα λεπτά και παρουσιάζει ιδιαίτερη επιθετικότητα σε τραγούδια όπως το ομώνυμο. Οι συνεχείς αλλαγές ρυθμών και η ιδιαίτερα αξιόλογη τεχνική του συγκροτήματος χάθηκαν μέσα στην παραγωγή του Κέλι Γκρέι, η οποία όμως ανέδειξε πιο αργά κομμάτια όπως το "*"Who Decides"*" και το "*Tomorrow Turned into Yesterday*".
Οι στίχοι του Ντέιν είναι ψυχροί και θλιβεροί με έντονη ποιητικότητα και φτάνουν στο σημείο της σχιζοφρένειας σε τραγούδια όπως το "*Νoumenon*".

## Τραγούδια
1. **Enemies of Reality** *(Dane, Loomis)* - 5:11
2. **Ambivalent** *(Dane, Loomis)* - 4:12
3. **Never Purify** *(Dane, Loomis)* - 4:03
4. **Tomorrow Turned into Yesterday** *(Dane, Loomis)* - 4:35
5. **I, Voyager** *(Dane, Loomis)* - 5:48
6. **Create the Infinite** *(Dane, Loomis)* - 3:38
7. **Who Decides** *(Dane, Loomis)* - 4:15
8. **Νoumenon** *(Simon)* - 4:37
9. **Seed Awakening** *(Dane, Loomis)* - 4:30

## Θέσεις τσαρτ
***Enemies of Reality*** *(άλμπουμ)*

***Επίσημη κυκλοφορία: [[29 Ιουλίου]] [[2003]]***

## Τα μέλη του συγκροτήματος
Το "*Enemies of Reality*" ηχογραφήθηκε από τους εξής μουσικούς:
* **[[Γουόρελ Ντέιν]]** - φωνητικά
* **[[Τζεφ Λούμις]]** - κιθάρα
* **[[Τζιμ Σέπαρντ]]** - μπάσο
* **[[Βαν Γουίλιαμς]]** - τύμπανα

## Παραπομπές


## Πηγές
* Enemies of Reality - Nevermore | Songs, Reviews, Credits, Awards | AllMusic
* Nevermore - Enemies of Reality (album review ) | Sputnikmusic
* Nevermore - Enemies of Reality - Encyclopaedia Metallum: The Metal Archives
* Nevermore - Enemies of Reality - Metal Storm

Κατηγορία:Δισκογραφία των Nevermore
Κατηγορία:Άλμπουμ του 2003
Τζιόρτζιο Βάλλα

Ο **Τζιόρτζιο Βάλλα** (ιταλ.:*Giorgio Valla*, περ. 1447–1499) ήταν Ιταλός ιατρός, αστρονόμος, κλασικός φιλόλογος και μουσικολόγος.

## Βιογραφία
Γεννήθηκε περί το 1447, κατά άλλους το 1430 ή 1450 ή 1457 στην Πιατσέντσα. Διετέλεσε από το 1476 καθηγητής (*Professor Humaniorum*) στη Βενετία, όπου και απεβίωσε το 1499.
## Εργογραφία
* *De orthographia (1495), Βιέννη* 
* *De expedita ratione argumentandi* (1498, επίσης Βασιλεία, 1529)
* *Logica* (1498), Βενετία
* *Georgii Vallae Placentini viri class. De expetendis et fugiendis rebus* (1501, 40 βιβλία σε 2 τόμους), pr. Aldus Manutius, Βενετία
* *In Ciceronis partitiones commentaria*. - Venedig: Firmanus, 1502. ψηφιακή έκδοση
* *De simplicium natura*. - Argentinae: Sybold, 1528. ψηφιακή έκδοση της πανεπιστημιακής και κρατικής βιβλιοθήκης του Ντύσσελντορφ, Universitäts- und Landesbibliothek Düsseldorf
* *De urinae significatione*. - Argentinae: Sybold, 1528 od. 1529. ψηφιακή έκδοση
## Πηγές
* J.L. Heiberg, *Beiträge zur Geschichte Georg Vallas und seiner Bibliothek*, «Centralblatt für Bibliothekswesen» Beiheft XVI, 1896, pp. 2-6; 54-103.
* J.L. Heiberg, *Nachträgliches über Georg Valla*, 15 (1898) 4/5, S. 189 ff online

## Παραπομπές


Κατηγορία:Ιταλοί φιλόλογοι
Κατηγορία:Ιταλοί αστρονόμοι
Ακανθοκέφαλα

Τα **ακανθοκέφαλα** (*Acanthocephala*, ελλην. *άκανθα* + *κεφαλή*) είναι συνομοταξία παρασιτικών σκουληκιών. Έχουν χαρακτηριστική προβοσκίδα με άγκιστρα στην οποία οφείλουν και την ονομασία τους.

Υπάρχουν περί τα 600 γνωστά είδη που έχουν παγκόσμια εξάπλωση. Κατά το ενήλικο στάδιο παρασιτούν Σπονδυλόζωα και κυρίως ψάρια, ενώ στα νεαρά στάδιά τους είναι παράσιτα Αρθροπόδων. Τα ενήλικα άτομα έχουν συνήθως μέγεθος μικρότερο από ένα εκατοστόμετρο, αν και μερικά είδη φτάνουν το μισό μέτρο ή και περισσότερο.




Κατηγορία:Παράσιτα
Καρούσι Αχαΐας

Το **Καρούσι** είναι μικρό ορεινό χωριό του Δήμου Καλαβρύτων στο Νομό Αχαΐας. Βρίσκεται χτισμένο σχεδόν στο κέντρο του Νομού.

Έχει μόνιμο πληθυσμό 109 κατοίκους σύμφωνα με την απογραφή του 2011. Απέχει 41,5 χιλιόμετρα από την κωμόπολη των Καλαβρύτων και 43 χιλιόμετρα από το κέντρο της πόλης των Πατρών. Η κεντρική εκκλησία του χωριού είναι αφιερωμένη στον Άγιο Δημήτριο.

## Ιστορία
Το Καρούσι περιλαμβάνεται στη ενετική απογραφή Γκριμάνι (Grimani) του 1700. Οι πρώτοι κάτοικοι του χωριού ασχολούνταν κυρίως με τη γεωργία και την κτηνοτροφία και κατά πάσα πιθανότητα είχαν αλβανική καταγωγή, ομιλούσαν όμως την ελληνική γλώσσα.

## Διοικητικές μεταβολές
Το χωριό στις 20 Απριλίου 1835 προσαρτήθηκε στο Δήμο Βλασσίας. Την 1 Ιουλίου 1841 ο Δήμος Βλασσίας συγχωνεύτηκε με το Δήμο Λαπαθών. Αργότερα ο οικισμός προσαρτήθηκε στο Δήμο Νωνάκριδος και στις 28 Αυγούστου 1912 με την κατάργηση των Δήμων και την θέσπιση των Κοινοτήτων το Καρούσι προσαρτήθηκε στην Κοινότητα του Μικρού Ποντιά. Στις 4 Δεκεμβρίου 1997 με το Σχέδιο Καποδίστριας η Κοινότητα εντάχτηκε στο Δήμο Καλαβρύτων. Την 1 Ιανουαρίου 2011 με το Πρόγραμμα Καλλικράτης ο Δήμος Καλαβρύτων διευρύνθηκε καθώς συγχωνεύτηκε με τους Δήμους Αροανίας, Κλειτορίας και Παΐων.

## Δημογραφικά στοιχεία
Η δημογραφική εξέλιξη του χωριού είναι η εξής:

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Αποτελέσματα της Απογραφής Πληθυσμού-Κατοικιών 2011 που αφορούν στον De Facto Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 630 (20 Μαρτίου 2013).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* 
* Ελευθέριος Γ. Σκιαδάς, *Ιστορικό διάγραμμα των Δήμων και Κοινοτήτων της Ελλάδας 1833-1912: Σχηματισμός-Σύσταση-Εξέλιξη-Πληθυσμός-Εμβλήματα*, Υπουργείο Εσωτερικών-Τ.Ε.Δ.Κ.Α., Αθήνα 1993.

## Περαιτέρω ανάγνωση
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές οικισμών των Ο.Τ.Α. - Καρούσι Αχαΐας

Κατηγορία:Χωριά της περιφερειακής ενότητας Αχαΐας
Κατηγορία:Δήμος Καλαβρύτων
Κονσταντίν Χαμπένσκι

Ο **Κονσταντίν Γιούριγεβιτς Χαμπένσκι** (Ρωσικά: Константин Юрьевич Хабенский, γεννημένος 11 Ιανουαρίου του 1972), είναι Ρώσος ηθοποιός.

## Φιλμογραφία

## Παραπομπές


## Εξωτερικοί σύνδεσμοι
* Ο Κονσταντίν Χαμπένσκι στο IMDB

Κατηγορία:Ρώσοι ηθοποιοί
Κατηγορία:Ρώσοι σκηνοθέτες κινηματογράφου
Φερδινάνδος φον Ζέπελιν

Ο **Φερδινάνδος Ζέπελιν** (πλήρες όνομα: Φερδινάνδος Αδόλφος Χάινριχ "Γκραφ" φον Ζέπελιν, , γερμανικά:*Ferdinand Adolf Heinrich August von Zeppelin*, 8 Ιουλίου 1838 - 8 Μαρτίου 1917) ήταν Γερμανός μηχανολόγος. Περισσότερο γνωστός είναι για την κατασκευή του αερόπλοιου Γκραφ Ζέπελιν, ενός πηδαλιουχουμένου αεροστάτου.

## Βιογραφία
left|thumb|Άγαλμα του Φερδινάνδου Ζέπελιν στην πόλη Φρίντριχσχαφεν μπροστά από την λίμνη της Κωνσταντίας
Ο Ζέπελιν γεννήθηκε στην Κωνσταντία στις 8 Ιουλίου 1838.

Ήταν αξιωματικός του γερμανικού στρατού και πήρε μέρος στον γαλλογερμανικό πόλεμο του 1870. Από το 1890 ασχολήθηκε εντατικά με την ανάπτυξη και κατασκευή αερόπλοιων σε ειδικές εγκαταστάσεις στην πόλη Φρίντριχσχαφεν, αρχικά κάνοντας δοκιμαστικές πτήσεις στην περιοχή της λίμνης της Κωνσταντίας, ενώ στην συνέχεια ίδρυσε την εταιρία κατασκευής αερόπλοιων Luftschiffbau Zeppelin GmbH. Πρώτο δημιούργημά του υπήρξε το Zeppelin LZ1. Κατόπιν τελειοποίησε την εφεύρεσή του και κατασκεύασε πολλά αερόπλοια, ιδρύοντας παράλληλα και την πρώτη παγκοσμίως αεροπορική εταιρία με το όνομα DELAG (Deutsche Luftschiffahrts-Aktiengesellschaft). Τα αερόπλοια του Ζέπελιν ξεκίνησαν πραγματοποιώντας επιβατικά δρομολόγια μεταξύ γερμανικών πόλεων και στην συνέχεια μετά τον Α΄ Παγκόσμιο Πόλεμο προστέθηκαν και διηπειρωτικά δρομολόγια με μεγάλη επιτυχία. Κατά την διάρκεια του πόλεμου τα αερόπλοια αυτά χρησιμοποιήθηκαν και για πολεμικούς σκοπούς.

Η ανάπτυξη και η εμπορική χρήση των αερόπλοιων του Ζέπελιν τερματίστηκε ύστερα από ένα ατύχημα του αερόπλοιου LZ 129 Χίντενμπουργκ, που συνέβη στις 6 Μαΐου 1937 στο Νιου Τζέρσεϊ. Ωστόσο η εταιρία του Φερδινάνδου Ζέπελιν υφίσταται έως σήμερα κατασκευάζοντας νέας τεχνολογίας αερόπλοια με την ονομασία Zeppelin NT ("**N**eue **T**echnologie", Γερμανική λέξη για Νέα Τεχνολογία).  

## Παραπομπές


## Πηγές
*Χάρης Πάτσης, *Βασική Παγκόσμιος Εγκυκλοπαίδεια*, Τόμος Ε΄ (σ. 451)

## Εξωτερικοί σύνδεσμοι
* Zeppelin NT

Κατηγορία:Γερμανοί στρατιωτικοί
Κατηγορία:Γερμανοί εφευρέτες
Τζβι Αβνί

Ο **Τζβι Αβνί** (το όνομα συλλαβίζεται Ζβι μερικές φορές· εβραϊκά: צבי אבני· γεννήθηκε ως **Hermann Jakob Steinke** 1927) είναι Ισραηλινός συνθέτης.

## Βιογραφία
Ο Τζβι Αβνί γεννήθηκε στο Σααρμπρύκεν της Γερμανίας και μετανάστευσε στην Παλαιστίνη μετά από βρετανική εντολή όταν ήταν παιδί. Σπούδασε με τον Paul Ben-Haim.

Με τη σύσταση του Edgard Varese, μπήκε στο Columbia-Princeton Electronic Music Center τη δεκαετία του 1960. Αργότερα ίδρυσε ένα ηλεκτρονικό στούντιο στην Ακαδημία Μουσικής της Ιερουσαλήμ, ακολουθώντας τις οδηγίες του μέντορά του στη Νέα Υόρκη, Vladimir Ussachevsky.

## Έργα (μερική λίστα)
*     1961-1969 *Prayer* (*Προσευχή*)
*     1962 *Summer Strings* (*Χορδές Καλοκαιριού*), για κουαρτέτο εγχόρδων
*     1964 *Vocalise* (*Φωνωδία*),  ηλεκτρονική μουσική
*     1967 *Mizmorei Tehilim*, για μικτή χορωδία a cappella
*     1967 *Collage* (*Κολάζ*), για φωνή, κρουστά, φλάουτο και μαγνητοταινία
*     1968 *Five Pantomimes* (*Πέντε παντομίμες*), για ορχήστρα δωματίου
*     1969-1975 *By the Depth of a River* (*Στο βάθος ένος ποτάμου*), τέσσερα λίντερ για μέτζο - σοπράνο και πιάνο
*     1970 *Holiday Metaphors* (*Μεταφορές Αγίων ημέρων*), για ορχήστρα
*     1975 *Two Psalms* (*Δύο ψαλμοί*), για όμποε και έγχορδα ή κουαρτέτο εγχόρδων
*     1979 *Epitaph Sonata* (*Σονάτα επιτάφιου*), σονάτα για πιάνο n° 2
*     1980 *Music Program 1980* (*Προγραμματική μουσική 1980*), για ορχήστρα
*     1982 *Love under a Different Sun* (*Αγάπη κάτω από διαφορετικό ήλιο*), κύκλος λίντερ πάνω σε κείμενα από πρωτόγονους πολιτισμούς για μέτζο σοπράνο, φλάουτο, βιολί και τσέλο
*     1985 *Metamorphoses on a Bach Chorale* (*Μεταμορφώσεις σ΄ένα κοράλ τού Μπαχ*), για ορχήστρα
*     1989 *Deep Calleth unto Deep* (*Άβυσσος προσκαλεί άβυσσο*), καντάτα για μικτή χορωδία, σοπράνο και ορχήστρα ή όργανο
*     2008 *The Lord is my Shepherd* (*Ο Κύριος είναι ο ποιμήν μου*), για μικτή χορωδία a cappella

## Βραβεία

Το 2001, ο Αβνί τιμήθηκε με το Βραβείο τού Ισραήλ, για τη μουσική. Στις 11 Σεπτεμβρίου 2012, o Αβνί έγινε επίτιμος δημότης του Σααρμπρύκεν.

## Βλέπε επίσης
*[[Βραβείο Ισραήλ|Βραβείο τού Ισραήλ]]*

## Παραπομπές


## Αναφορές
*Gluck, Bob. “Go Find Your Own Tricks!: Interview with Israeli Composer Tzvi Avni.” eContact! 14.4 — TES 2011: Toronto Electroacoustic Symposium / Symposium électroacoustique de Toronto (March 2013). Montréal: CEC.
*Gluck, Robert J. “The Columbia-Princeton Electronic Music Center: Educating international composers.” Computer Music Journal 31/2 (Summer 2007), pp. 20–38.

## Εξωτερικοί σύνδεσμοι
* Επίσημη ιστοσελίδα
* Βιογραφία τού Τζβι Αβνί στήν Ιστοσελίδα τού Israel Music Institute (IMI)

Κατηγορία:Ισραηλινοί μουσικοί
Κατηγορία:Συνθέτες
Μεσοπόταμο Θεσσαλονίκης

Το **Μεσοπόταμο** είναι οικισμός του δήμου Βόλβης στο νομό Θεσσαλονίκης. Ανήκει στην δημοτική κοινότητα Νέας Απολλωνίας και στην απογραφή του 2011 είχε 17 κατοίκους.

## Πηγές
*Πίνακας αποτελεσμάτων μόνιμου Πληθυσμού - Απογραφής 2011, Ελληνική Στατιστική Αρχή.

Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Βόλβης
Demolicious

Το "**Demolicious**" είναι μία συλλογή τραγουδιών από την αμερικάνικη πανκ ροκ μπάντα, Green Day. Κυκλοφόρησε την Ημέρα των Δισκοπωλείων του 2014 (19 Απριλίου). Είναι μια συλλογή 18 demo, μεταξύ τους και ένα ακυκλοφόρητο, από την τριλογία ¡Uno! ¡Dos! ¡Tré!. Κυκλοφόρησε σε διπλό βινύλιο, CD και κασέτα. Το εξώφυλλο σχεδιάστηκε από τον κομίστα Tom Neely με βοήθεια από την Kristina Collantes.
Ο Mike Dirnt ανέβασε το εξώφυλλο του άλμπουμ στο Instagram , δηλώνοντας ότι "ετσι θα ακούγονταν τα ¡Uno!, ¡Dos! και ¡Tré! αν ήμασταν ακόμα στην Lookout Records".
## Κομμάτια

## Συντελεστές
* Μπίλι Τζο Άρμστρονγκ – φωνή, κιθάρα
* Μάικ Ντερντ – μπάσο, φωνητικά
* Τρε Κουλ – ντραμς
* Jason White – κιθάρα, φωνητικά
* Chris Dugan – μίξινγκ
* Tom Neely, Kristina Collantes - εξώφυλλο
## Θέσεις στα τσάρτς

## Παραπομπές


Κατηγορία:Δισκογραφία των Green Day
Κατηγορία:Άλμπουμ του 2014
BBC Radio 6 Music

Το **BBC Radio 6 Music** είναι ψηφιακός ραδιοφωνικός σταθμός του BBC. Ο σταθμός, μέχρι τον Απρίλιο του 2011, ήταν γνωστός με το όνομα *BBC 6 Music*. Ο σταθμός ήταν ο πρώτος εθνικός μουσικός ραδιοφωνικός σταθμός του BBC, μέτα από 32 χρόνια . Ο σταθμός εκπέμπει μόνο σε ψηφιακό ραδιόφωνο, μέσω διαδικτύου, μέσω επίγειας ψηφιακής τηλεόρασης και μέσω του δορυφόρου *Astra 2B*.

200px|left|thumb|Το πρώτο λογότυπο του σταθμού, 2002-2007
200px|left|thumb|Το πρώτο λογότυπο του σταθμού, 2007-2022

Ο σταθμός συχνά αναφέρεται ότι συνεργάζεται με τους σταθμούς BBC Radio 1 και BBC Radio 2, επειδή έχει τους ίδιους εκφωνητές και επειδή και οι τρεις σταθμοί έχουν την ίδια μουσική. Ωστόσο, τα απογεύματα και τα σαββατοκύριακα, τα είδη της μουσικής που παίζει ο σταθμός αλλάζουν, καθώς παίζει Τζαζ και Σόουλ μουσική.

Ο σταθμός έχει την περισσότερη ακρόαση από κάθε άλλο ψηφιακό ραδιοφωνικό σταθμό του BBC, καθώς έχει παραπάνω από 1.9 εκατομμύρια ακροατές κάθε εβδομάδα.

## Παραπομπές


## Εξωτερικοί σύνδεσμοι
*
*Επίσημη Ιστοσελίδα

Κατηγορία:Βρετανικοί Ραδιοφωνικοί Σταθμοί
Κατηγορία:British Broadcasting Corporation
Χιτών

thumb|right|Πήλινο αγαλματίδιο έφηβου Μακεδόνα με με χιτώνα , μανδύα και καύκαλο (3ος αι. π.Χ.)|377x377px
Ο **χιτώνας** ή **χλαίνα** ήταν αρχαίο ελληνικό ένδυμα. Διακρίνεται σε *δωρικό* και *ιωνικό* ρυθμό. Ο δωρικός χιτώνας, κοινώς "χλαίνη", ήταν κυρίως ανδρικό ένδυμα, υφασμένο από μαλλί. Τον φορούσαν στον αριστερό ώμο, ενώ κούμπωνε επάνω από το δεξί ώμο με παραμάνα, αφήνοντας το δεξί μέρος του σώματος γυμνό.

Ο ιωνικός χιτώνας ήταν μακρύτερος από τον δωρικό και ήταν υφασμένος από λινάρι. Ήταν μακρόστενο πανί με άνοιγμα για το κεφάλι. Έπεφτε και στους δύο ώμους προς τα κάτω και κουμπωνόταν δεξιά και αριστερά. 

μικρογραφία|αριστερά|Κούμπωμα χιτώνα δωρικού ρυθμού με ζώνη
Στους ομηρικούς χρόνους, ο χιτώνας ανήκε κυρίως στην ανδρική μόδα, ενώ οι γυναίκες ντύνονταν με τον πέπλο. Ο δωρικός χιτώνας έγινε και πάλι δημοφιλής κατά τον Πελοποννησιακό πόλεμο. Οι ελεύθεροι άνδρες τον φορούσαν με τρόπο τέτοιο ώστε να καλύπτει όλο το σώμα, ενώ οι σκλάβοι και οι απλοί εργάτες τον φορούσαν "εξωμίς", αφήνοντας δηλαδή το δεξιό μπράτσο γυμνό, για να μην εμποδίζει την εργασία. Ο χιτώνας των εργατών, των αγροτών και των πολεμιστών ήταν πάντα κοντός ενώ αντιθέτως, οι ιερείς και οι ηνίοχοι φορούσαν μακρύ χιτώνα, ο οποίος ονομαζόταν "ποδήρης".

Κατά την αρχαϊκή περίοδο, ξεκίνησε η χρήση του χιτώνα και από τις γυναίκες. Εκτός από τον απλό χιτώνα υπήρχε και μακρύτερος, ο λεγόμενος "διπλός", ο οποίος είχε διπλάσιο μήκος. Την ημέρα φορούνταν διπλωμένος, ενώ τη νύχτα χρησίμευε ως σκέπασμα στον ύπνο. Ο μακρύς γυναικείος χιτώνας, που ήταν μακρύτερος από τον ανδρικό, έδενε με ζώνη και σχημάτιζε δίπλωμα, τον "κόλπο", κάτω από το στήθος ή στη μέση, ανάλογα με το ύψος που έδενε η ζώνη.

## Δείτε επίσης
* Ιμάτιο, ένδυμα που φορούνταν πάνω από το χιτώνα.

## Παραπομπές


## Πηγές
* "Chiton" *Encyclopædia Britannica*
* Erika Thiel: *Geschichte der Mode. Von den Anfängen bis zur Gegenwart.* Augsburg 1990, 7. Auflage, S. 22

## Εξωτερικοί σύνδεσμοι

* Ελληνικά ενδύματα
* Ελληνικά ενδύματα (γαλλ., Pdf)

Κατηγορία:Κοινωνία στην αρχαία Ελλάδα
Κατηγορία:Ένδυση στην Ελλάδα
Πυλαρινός

Το επώνυμο **Πυλαρινός** είναι πατριδωνυμικό που δηλώνει καταγωγή από την περιοχή της Πυλάρου της Κεφαλονιάς. Η Πύλαρος βρίσκεται στο βορειοανατολικό τμήμα του νησιού ανάμεσα σε δύο κόλπους, της Αγίας Ευφημίας και του Μύρτου.

Το επώνυμο εμφανίστηκε και εμφανίζεται στο Ιόνιο πέλαγος και στα νησιά, δηλαδή στον τόπο καταγωγής του αρχικά. Πολλές αναφορές υπάρχουν για τον Ιάκωβο Πυλαρινό (1659-1718), ιατρός, πρωτοπόρος του εμβολιασμού. Ο Ιάκωβος Πυλαρινός ήταν από το Ληξούρι, σπούδασε στην Πάντοβα της Ιταλίας Νομική και μετά ξανά πήγε στην Πάντοβα και σπούδασε Ιατρική και διακρίθηκε ως ο πρωτοπόρος του εμβολιασμού κατά της Ευλογιάς.

Κυριότεροι τόποι  όπου συναντάται το επώνυμο είναι το Ληξούρι, τα Μακριώτικα και η Αγ. Ευφημία Κεφαλονιάς, καθώς και οι Ορθονιές Ζακύνθου.

Μερικά από τα επιφανή πρόσωπα με το επώνυμο συμπεριλαμβάνουν τους ακόλουθους:

* Ιάκωβος Πυλαρινός (1659-1718), ιατρός, πρωτοπόρος του εμβολιασμού
*Σταματέλος Πυλαρινός (1796-1875), ιατρός και ριζοσπάστης πολιτευτής
* Φραγκίσκος Πυλαρινός (1802 -1882), καθηγητής φιλοσοφίας στο Πανεπιστήμιο Αθηνών, υποστηρικτής της ένωσης των Επτανήσων με την Ελλάδα και υποστηρικτής των θεωριών του Σαιντ-Σιμόν
*Όθων Σταματέλου Πυλαρινός (1833-1899), καθηγητής Νομικής των πανεπιστημίων Κερκύρας και Αθηνών, βουλευτής Πάλης
*Όθων Κωνσταντίνου Πυλαρινός (1903-1990), καθηγητής μαθηματικών στο Πανεπιστήμιο της Θεσσαλονίκης και ακαδημαϊκός
* Σάββας Αναστασίου Πυλαρινός (1910-1996), γενν. στην Μενεμένη Μικράς Ασίας. Το 1914 εγκαταστάθηκε στην Θεσσαλονίκη λόγω διωγμών, και το 1948 στην Αθήνα δραστηριοποιήθηκε σε κινηματογραφικές επιχειρήσεις με (αντιπροσωπεία Ρωσικών ταινιών 1948-53, της Paramount 1953-1983, εισαγωγές ανεξάρτητες, Αιθουσάρχης κινηματογράφων ανά την Ελλάδα, παραγωγή Ελληνικών ταινιών, με την επωνυμία Σάββας φίλμς ΑΕ) 4 ετη διετέλεσε πρόεδρος των κινηματογραφιστών.
*Ραφαήλ Πυλαρινός (γενν. 1962), μαέστρος

## Αναφορές


## Εξωτερικοί Σύνδεσμοι

Πυλαρινος
Μεθανοσεληνάλη

Η **μεθανοσεληνάλη** είναι οργανική χημική ένωση, που περιέχει άνθρακα, υδρογόνο και σελήνιο, με χημικό τύπο **CH<sub>2</sub>Se**, αν και παριστάνεται συχνά και με τον τύπο **CH<sub>2</sub>=Se**. Είναι η απλούστερη από τις οργανικές σεληνάλες, που αποτελούν τα σεληνιούχα αντίστοιχα των αλδεΰδών.

## Aναφορές και σημειώσεις


Κατηγορία:C1
Κατηγορία:Ενώσεις σεληνίου
Κατάλογος επεισοδίων του One Piece

Το One Piece είναι μία σειρά Anime, δημιουργός της οποίας είναι ο Eiichiro Oda. Η σειρά έχει επεκταθεί και σε anime. Τα περισσότερα επεισόδια αποτελούν την ιστορία που αφηγούνται τα manga. Ωστόσο υπάρχουν και επεισόδια τα οποία δεν αποτελούν κομμάτι της ιστορίας των manga. Αυτά ονομάζονται fillers, άμα το σύνολο του επεισοδίου είναι ανεξάρτητο από την ιστορία, που αφηγούνται τα manga ή semi-fillers αν ένα μόνο τμήμα του επεισοδίου είναι άσχετο με την βασική δομή της ιστορίας, που αφηγούνται τα manga. Το *One Piece* επικεντρώνεται στις περιπέτειες του Monkey D. Luffy, ενός 17χρονου αγοριού, το οποίο άθελά του, έφαγε ένα υπεφυσικό φρούτο, το οποίο του έδωσε υπερφυσικές δυνάμεις. Φτιάχνοντας το δικό του πειρατικό πλήρωμα, ονόματι Straw Hat Pirates, προσπαθεί να αποκτήσει τον θησαυρό One Piece, ώστε να γίνει ο βασιλιάς των πειρατών.

## Κατάλογος επεισοδίων

## Παραπομπές


## Εξωτερικοί Σύνδεσμοι
http://www1.watchop.com/

*
Κλεονείδης

Ο **Κλεονείδης** ή **Κλεωνίδης** ήταν αρχαίος Έλληνας θεωρητικός της μουσικής ο όποιος έζησε γύρω στον 2ο αιώνα μ.Χ. Σε αυτόν αποδίδεται το σύγγραμμα *Εισαγωγή αρμονική*, το οποίο βασίζεται πάνω στις μουσικοθεωρητικές αρχές του Αριστόξενου και αποτελεί σπουδαία πηγή πληροφοριών της διδασκαλίας του. Σε αυτόν αποδίδεται ο ακόλουθος ορισμός της συμφωνίας: "έστι δε συμφωνία μεν κράσις δύο φθόγγων οξυτέρου και βαρύτερου", δηλαδή "συμφωνία είναι η ανάμειξη δύο φθόγγων, από τους οποίους ο ένας είναι ψηλότερος και ο άλλος χαμηλότερος".

## Παραπομπές


Κατηγορία:Αρχαίοι Έλληνες μουσικοί
Δημήτρης Πετρακάκος

Ο **Δημήτρης Πετρακάκος** (1877- 17 Μαρτίου 1949) ήταν Έλληνας νομομαθής και πολιτευτής ο οποίος ασχολήθηκε κυρίως με το Κανονικό Δίκαιο.

## Βιογραφικά στοιχεία

Γεννήθηκε στην Αρεόπολη Λακωνίας. Σπούδασε νομικά στο Πανεπιστήμιο Αθηνών και συμπλήρωσε τις σπουδές του στο εκκλησιαστικό δίκαιο στα πανεπιστήμια της Γερμανίας.

Την περίοδο 1909 - 1912 διετέλεσε γενικός γραμματέας του Υπουργείου Δικαιοσύνης ενώ το 1914 ορίστηκε μελος της «Νομοπαρασκευαστικής Επιτροπείας προς αναθεώρησιν και
σύνταξιν της εκκλησιαστικής νομοθεσίας». Εξελέγη για πρώτη φορά βουλευτής Λακωνίας στις εκλογές του 1915 και επανεξελέγη στις εκλογές του 1920 και 1926. 

Το 1936 διορίστηκε βασιλικός επίτροπος στην Ιερά Σύνοδο της Εκκλησίας της Ελλάδος. Από τη θέση αυτή έδρασε παρασκηνιακά υπέρ της υποψηφιότητας του Δαμασκηνού ερχόμενος σε ευθεία σύγκρουση με τον Ιωάννη Μεταξά, ο οποίος και τον εκτόπισε για ένα έτος στην Αίγινα και το Λουτράκι. Εν συνεχεία επανήλθε στη θέση του, στην οποία παρέμεινε μέχρι και την απελευθέρωση της Ελλάδος.

Το 1939 έθεσε υποψηφιότητα για την έδρα του εκκλησιαστικού δικαίου στη Νομική Σχολή Αθηνών χωρίς επιτυχία, απόφαση για την οποία προσέφυγε στο Συμβούλιο της Επικρατείας. Το 1942 διορίστηκε τακτικός καθηγητής εκκλησιαστικού δικαίου στη θεολογική σχολή του Πανεπιστημιακού Θεσσαλονίκης και τον ίδιο χρόνο, με κανονιστικό διάταγμα, μετατέθηκε στην έδρα του εκκλησιαστικού δικαίου στη Νομική Σχολή Αθηνών, από την οποία αποχώρησε το 1945 λόγω ορίου ηλικίας. Η απόφαση του διορισμού του προκάλεσε τις αντιδράσεις των καθηγητών της νομικής σχολής.

Είχε πλούσιο συγγραφικό έργο σε ζητήματα εκκλησιαστικού δικαίου.

## Παραπομπές


## Πηγές
*Ιωάννης Κωνσταντινίδης, «Πετρακάκος Δημήτριος», Θρησκευτική και Ηθική Εγκυκλοπαίδεια, τομ.12(1966) στ.902-903

Κατηγορία:Βουλευτές Λακωνίας
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Έλληνες Νομάρχες
Κατηγορία:Καθηγητές νομικής Αθηνών
Wikimapia

Η **Wikimapia** είναι ένα υπολειτουργικό συνεργατικό εγχείρημα δημιουργίας χαρτών ανοικτού περιεχομένου με σκοπό τον γεωγραφικό εντοπισμό και την περιγραφή όλων των τοποθεσιών στη Γη. Συνδυάζει έναν αλληλεπιδραστικό διαδικτυακό χάρτη με ένα γεωγραφικό περιβάλλον επεξεργασίας wiki.

## Ιστορία
Το Wikimapia δημιουργήθηκε στις 24 Μαΐου 2006 από δύο Ρώσους, τον Αλεξάντρ Κόριακιν και τον Ευγένιβ Σαβέλιεβ. Μέχρι τον Μάιο του 2014 πάνω από 23.000.000 γεωγραφικά αντικείμενα είχαν καταγραφεί από συμμετέχοντες.

## Παραπομπές


Κατηγορία:Ιστότοποι
Ανθή Μυλωνάκη

Η **Ανθή Μυλωνάκη** (γεννήθηκε στις 10 Ιουνίου 1984 στα Χανιά) είναι Ελληνίδα διεθνής υδατοσφαιρίστρια.

## Καριέρα
Η Ανθή Μυλωνάκη, όντας γεννημένη στα Χανίά, έκανε τα πρώτα της βήματα στο χώρο της υδατοσφαίρισης στις ακαδημίες της τοπικής ομάδας των Χανίων. Το 2001, ο ΝΟ Βουλιαγμένης προσέγγισε την δεκαεπτάχρονη τότε Μυλωνάκη προκειμένου να την εντάξει στο δυναμικό της. Η Μυλωνάκη αποδέχθηκε την πρόταση της Βουλιαγμένης και παρέμεινε στην ομάδα μέχρι και το 2008. Ενδιάμεσα, είχε καταφέρει να κατακτήσει αρκετούς τίτλους και συγκεκριμένα τέσσερα πρωταθλήματα Ελλαδος (2003, 2005, 2006, 2007) καθώς και ένα Len Trophy (2003).

Το καλοκαίρι του 2008 η Μυλωνάκη ανακοινώθηκε επίσημα από τον Ολυμπιακό Πειραιώς. Στην ομάδα του Πειραιά παρέμεινε μέχρι το 2011 έχοντας καταφέρει να κατακτήσει προηγουμένως δύο πρωταθλήματα Ελλάδος (2009, 2011).

Το 2011 μετγγράφη στον Τρίτωνα Αμαρουσίου, ενώ από το καλοκαίρι του 2013, η Μυλωνάκη αγωνίζεται στο Ν.Ο. Ρεθύμνου.

## Διεθνείς συμμετοχές
Η Ανθή Μυλωνάκη ήταν μέλος της εθνικής ομάδας υδατοσφαίρισης γυναικών της Ελλάδος από πολύ μικρή ηλικία. Μάλιστα, μόλις στα 17 της χρόνια κατέκτησε το χρυσό μετάλλιο στο Ευρωπαϊκό Νεανίδων του Μάντσεστερ το 2001, ενώ από το 2004 και για πολλά χρόνια αργότερα, ήταν μέλος της Εθνικής ομάδας υδατοσφαίρισης των γυναικών.
Έχει συμμετάσχει μεταξύ άλλων στους Ολυμπιακούς Αγώνες του 2004 που διεξήχθησαν στην Αθήνα κατακτώντας το Αργυρό μετάλλιο (2η Ολυμπιονίκης) καθώς επίσης και του 2008 που διεξήχθησαν στο Πεκίνο. 

## Τίτλοι
* 6 Πρωταθλήματα Ελλάδος: 2003, 2005, 2006, 2007, 2009, 2011
* 1 Len Trophy: 2003

## Πηγές
* Το ιστορικό της Μυλωνάκη στη Βουλιαγμένη
* Ανανέωσε με τον Ολυμπιακό η Μυλωνάκη
* Στον Τρίτωνα Αμαρουσίου η Μυλωνάκη
* Συνέντευξη της Μυλωνάκη στο espressonews.gr
* Στο ΝΟ Ρεθύμνου η Μυλωνάκη

Κατηγορία:Ελληνίδες υδατοσφαιρίστριες
Κατηγορία:Υδατοσφαιρίστριες Βουλιαγμένης
Κατηγορία:Υδατοσφαιρίστριες ΟΣΦΠ
Κατηγορία:Υδατοσφαιρίστριες Τρίτωνα Αμαρουσίου
Κατηγορία:Υδατοσφαιρίστριες Ν.Ο. Ρεθύμνου
Κατηγορία:Υδατοσφαιρίστριες Ν.Ο. Λάρισας
Κατηγορία:Έλληνες αργυροί Ολυμπιονίκες
Κατηγορία:Τερματοφύλακες υδατοσφαιριστές
Κατηγορία:Υδατοσφαιριστές στους Θερινούς Ολυμπιακούς Αγώνες 2004
Κατηγορία:Αργυροί ολυμπιονίκες της υδατοσφαίρισης
Κατηγορία:Ολυμπιονίκες υδατοσφαίρισης (Θερινοί Αγώνες 2004)
Κατηγορία:Ολυμπιονίκες υδατοσφαίρισης (Ελλάδα)
Κατηγορία:Υδατοσφαιρίστριες Εθνικής Ελλάδας
Ίφκε Φαν Μπέλκουμ

Η **Ίφκε Φαν Μπέλκουμ** (γεννήθηκε στη 22 Ιουλίου 1986) είναι πρώην επαγγελματίας διεθνής υδατοσφαιρίστρια από την Ολλανδία.

## Καριέρα

Η Ίφκε Φαν Μπέλκουμ ήταν διεθνής με την εθνική ομάδα υδατοσφαίρισης γυναικών της Ολλανδίας από πολύ μικρή ηλικία. Το 2005 και όντας μόλις 19 ετών, η Ίφκε Φαν Μπέλκουμ συμμετείχε στο Παγκόσμιο Πρωτάθλημα Υγρού Στίβου που διεξήχθη στο Μόντρεαλ. Το 2006 συμμετείχε τόσο στο Πανευρωπαικό Πρωτάθλημα υδατοσφαίρισης γυναικών που διεξήχθη στο Βελιγράδι, όσο και στο Παγκόσμιο Πρωτάθλημα Υδατοσφαίρισης FINA που διεξήχθη στην πόλη Κοζέντσα. 

Το 2007, η Ίφκε Φαν Μπέλκουμ αποτέλεσε μέλος της εθνικής ομάδας της Ολλανδίας η οποία συμμετείχε στο Παγκόσμιο Πρωτάθλημα Υγρού στίβου που διεξήχθη στη Μελβούρνη της Αυστραλίας. Το 2008 ήρθε η μεγαλύτερη επιτυχία στη μέχρι στιγμής διεθνή καριέρα της Ίφκε Φαν Μπέλκουμ, καθώς κατέκτησε με την εθνική ομάδα υδατοσφαίρισης γυναικών της χώρας το χρυσό μετάλλιο στους Ολυμπιακούς Αγώνες του 2008 που διεξήχθησαν στο Πεκίνο έπειτα από ένα συγκλονιστικό τελικό με αντίπαλο την αντίστοιχη εθνική ομάδα των ΗΠΑ (9–8 σκορ).

Το 2008 αποφάσισε να έρθει στην Ελλάδα για λογαριασμό του Εθνικού Πειραιώς, στον οποίο παρέμεινε για δύο χρόνια κατακτώντας μάλιστα το ΛΕΝ Τρόφι το 2010. Το καλοκαίρι του 2010 μεταπήδησε στην έτερη ομάδα του Πειραιά, τον Ολυμπιακό. Στον Ολυμπιακό παρέμεινε για ένα χρόνο έχοντας καταφέρει να κατακτήσει το πρωτάθλημα Ελλάδος του 2011. Παρά την επιτυχημένη πορεία της στην ομάδα, τα οικονομικά προβλήματα του συλλόγου δεν του επέτρεψαν να διατηρήσει στις τάξεις τη διεθνή παίκτρια, με αποτέλεσμα μετά το τέλος της αγωνιστικής περιόδου 2010–11 να αποτελέσει παρελθόν από τον ερυθρόλευκο σύλλογο.

Στην Ολλανδία, η Ίφκε έχει καθολική αναγνώριση. Μάλιστα το 2021, η βασιλική οικογένεια την τίμησε για την παρουσία της στον Παγκόσμιο αθλητισμό. Δώδεκα χρόνια νωρίτερα είχε αναδειχθεί κορυφαία παίκτρια της Ευρώπης (2009).

Η Ιφκε Βαν Μπέλκουμ κρέμασε το σκουφάκι της το 2020, αφού είχαν προηγηθεί 24 χρόνια καριέρας στην Λέιντεν.

## Τίτλοι
* 1 ΛΕΝ Τρόφι: 2010
* 1 Πρωτάθλημα Ελλάδας: 2011

## Παραπομπές


## Πηγές
* Το προφίλ της Ίφκε Φαν Μπέλκουμ
* Υπέγραψε στον Ολυμπιακό η πρώην παίκτρια του Εθνικού, Ίφκε Φαν Μπέλκουμ 

Κατηγορία:Ολλανδές υδατοσφαιρίστριες
Κατηγορία:Υδατοσφαιριστές του Εθνικού Πειραιώς
Κατηγορία:Υδατοσφαιρίστριες ΟΣΦΠ
Κατηγορία:Υδατοσφαιρίστριες ολλανδικών συλλόγων
Κατηγορία:Φουνταριστοί υδατοσφαιριστές
Κατηγορία:Υδατοσφαιριστές στους Θερινούς Ολυμπιακούς Αγώνες 2008
Κατηγορία:Μεταλλιοφόροι στην υδατοσφαίριση σε Ευρωπαϊκό Πρωτάθλημα
Κατηγορία:Χρυσοί ολυμπιονίκες της υδατοσφαίρισης
Κατηγορία:Ολυμπιονίκες υδατοσφαίρισης (Θερινοί Αγώνες 2008)
Κατηγορία:Ολυμπιονίκες υδατοσφαίρισης (Ολλανδία)
Κατηγορία:Υδατοσφαιρίστριες Εθνικής Ολλανδίας